**Forsvarets medalje for internasjonale operasjoner** er en norsk militær medalje, som ble innstiftet 9. oktober 2000. Medaljen ble opprettet fordi man så at det var ønskelig å ære med en medalje de mange som har og hadde deltatt i norske internasjonale operasjoner etter den andre verdenskrig. Fra 2009 kunne medaljen med laurbærgren i gull benyttes som stridsdekorasjon for mot og tapperhet i situasjoner uten stridskontakt. Dette ble det gjort slutt på ved endringer av statuttene i 2011. Medaljen tildeles av Forsvarssjefen.

Tildeling
---------

Forsvarets medalje for internasjonale operasjoner blir delt ut til norsk militært og sivilt personell som har tjenestegjort i Forsvaret og blitt beordret til deltakelse i internasjonale operasjoner, som har blitt bestemt av politiske myndigheter, i perioden etter 1947 og til 31. desember 2002. Deltakelsen må ha vært på minst tre måneder, eller i en kontingent selv om varigheten er kortere. Tildeling av medaljen for deltagelse i operasjoner fra 1947 til juni 2001 ble avsluttet 31. desember 2008. Medaljen ble da tildelt deltagere i Tysklandsbrigaden og i FN-operasjoner. Fra 1. november 2005 ble medaljen kun tildelt internasjonale, militære observatører eller personell som har tjenestegjort utenlands i andre stabsfunksjoner.

Ved endringer i statuttene med virkning fra 1. april 2011, ble det bestemt at utmerkelsen kan tildeles «militære observatører og monitorer eller personell i annet enkeltstående stabsledd i utenlandstjeneste for minimum 30 dagers varighet i operasjonsområde.» Det ble samtidig bestemt at medaljen bare benyttes i operasjoner der Norge ikke bidrar med egne styrker.

Medaljen kan også deles ut til sivile og utenlandsk personell for bistand til norske styrker under internasjonale operasjoner.

Ifølge statuttene fra 2009 kunne Forsvarets medalje for internasjonale operasjoner *med laurbærgren i gull* tildeles «for spesiell innsats under farefulle forhold i strid hvor vedkommende har vist personlig dyktighet og mot utover det som kreves.» I tillegg til laurbærgren i gull, skulle selve medaljen i disse tilfellene også være utført med en spesiell sølvfarget overflate. Medaljen med laurbærgren i gull ble regnet som en stridsdekorasjon, som ble tildelt for særlig innsats i situasjoner uten stridskontakt. Som stridsdekorasjon kunne medaljen også tildeles post mortem. Denne varianten av medaljen ble tatt ut av statuttene i 2011.

Medaljen tildeles av Forsvarssjefen. Ved deltagelse i internasjonale operasjoner behandles saker om tildeling først av Forsvarssjefens dekorasjonsråd, tidligere Forsvarssjefens medaljeråd. Fram til 2017 har i overkant av 43 000 personer blitt tildelt medaljen.

I perioden da medaljen ble tildelt med laurbærgren i gull for spesiell innsats, skulle forslag framsettes av avdelingsleder til Forsvarssjefens stridsdekorasjonsråd, som avga innstilling til Forsvarssjefen. Forsvarets medalje for internasjonale operasjoner med laurbærgren i gull er tildelt for innsats i Afghanistan. og Irak.

### Tilbakelevering

I en demonstrasjon 5. juli 2010 mot forskjellsbehandling og manglende oppfølging av veteraner leverte 67 tidligere FN-soldater tilbake båndstriper, miniatyrer og medaljer, i hovedsak Forsvarets medalje for internasjonale operasjoner. Norges Veteranforbund for Internasjonale Operasjoner tok avstand fra tilbakeleveringsaksjonen.

Utforming
---------

Medaljen med miniatyr og båndstripe i utdelingseske  Foto: KEN 
Medaljen er rund og i forsølvet metall. Adversen har et oppoverrettet sverd med en laurbærkrans rundt. Reversen har skriften «FORSVARET – FOR INTERNASJONALE OPERASJONER».

Medaljen bæres i et blått bånd med en smal sølvstripe på midten. Medaljebåndet kan utstyres med stjerner eller laurbærgren i sølv, som angir tjenestetid, eller laurbærgren i gull, som angir at medaljen er tildelt for særlig innsats under farefulle omstendigheter. Ved tildeling for slik for særlig innsats utføres medaljen med en særskilt sølvfarget overflate.

### Stjerner og laurbærgren i sølv for tjenestetid

Medaljen kan kun tildeles samme person én gang. Dersom noen har lengre tjeneste enn minimumskravet for tildeling, utstyres båndet med én forsølvet stjerne hver for videre tjeneste i 15, 30 og 45 måneder. Dersom noen har tjeneste av 60 måneders varighet, legges det til en sølvfarget laurbærgren på båndet.

### Laurbærgren i gull for spesiell innsats

Fra 2009 ble Forsvarets medalje for internasjonale operasjoner også tildelt med laurbærgren i gull, dette opphørte i 2011, men ble innført igjen i 2017. Medaljen tilhører kategorien for utmerkelser som det norske Forsvaret tildeler for mot og tapperhet i situasjoner uten direkte stridskontakt og rangerer som nummer fire i denne kategorien, etter St. Olavsmedaljen med ekegren, Forsvarets medalje for edel dåd med laurbærgren i gull og Forsvarets medalje for edel dåd uten laurbærgren.

Sammen med medaljen følger diplom undertegnet av Forsvarssjefen. I tilfeller der medaljen er tildelt for stridsinnsats påføres diplomet begrunnelse for tildeling.

| Båndstriper for Forsvarets medalje for internasjonale operasjoner |
| --- |
| 3 måneder | 15 måneder | 30 måneder | 45 måneder | 60 måneder | For mot og tapperhet |
|  |  |  |  |  |  |
|

Se også
-------

* Liste over norske dekorasjoner

Referanser
----------

1. 1 2 3 4 5 6 7 8 9 10  Statutter for Forsvarets ordener og medaljer[*død lenke*], s. 11, Forsvarsnett, besøkt 7. november 2009.
2. 1 2 3 4   *Direktivet for bruk og bæring av dekorasjoner, ordener og medaljer i Forsvaret*[*død lenke*], gyldig fra 15. november 2011, forsvaret.no, besøkt 5. mars 2012, s. 17-19.
3. ↑  Forsvaret. «Historien om Forsvarets medalje for internasjonale operasjoner». *forsvaret.no*. Arkivert fra originalen 25. januar 2019. Besøkt 24. januar 2019.
4. ↑  «Ti norske spesialsoldater dekorert for heltemot og tapperhet i Afghanistan», *Dagbladet*, 8. oktober 2009, besøkt 8. november 2009 og «Spesialsoldater ble dekorert», *Østlendingen*, 9. oktober 2009, besøkt 8. november 2009.
5. ↑  «Rena-major bygget militærleir på rekordtid midt i ørkenen», Østlendingen
6. ↑  «Reiste 100 mil for å levere tilbake FN-medaljen», *Dagbladet*, 5. juli 2010.
7. ↑  «Leverer tilbake medaljer i protest mot dårlig behandling» Arkivert 8. august 2010 hos Wayback Machine. *Stavanger Aftenblad*, 4. juli 2010.
8. 1 2  *Statutter for de mest benyttede medaljer i Forsvaret* Arkivert 26. november 2015 hos Wayback Machine. vedlegg 10 til *Direktiv for bruk og bæring av dekorasjoner, ordener og medaljer i Forsvaret*, 26. april 2012, s. 18.
9. ↑  Eirik Janssen (11. mars 2021). «Forsvarets medalje for internasjonale operasjoner – forsvaret.no». Forsvaret. Besøkt 3. oktober 2022. «Intopsmedaljen er en deltagermedalje for innsats i internasjonale operasjoner, men er i enkelte tilfeller også tildelt med laurbærgren i sølv for spesiell innsats under en internasjonal operasjon. Fra august 2017 blir medaljen tildelt med forgylt laurbærgren. Disse innstillingene avgjøres av Forsvarssjefen.»
10. ↑  «Dekorasjonsmatrisen», *f-xtra*, nr. 1, 2009, s. 15, bilag til *Forsvarets Forum*, nr. 11, 2009.

Litteratur
----------

* *Heder og ære. Nasjonale og internasjonale dekorasjoner brukt i Norge*, bilag til *Forsvarets Forum* nr. 5, 2012, Oslo: *Forsvarets Forum*/Forsvarets Veterantjeneste, 2012
* Oversikt over norske sivile og militære utmerkelser i *f-xtra*, nr. 1, 2009, bilag til *Forsvarets Forum*, nr. 11, 2009

Eksterne lenker
---------------

* Medaljer og utmerkelser Arkivert 11. september 2015 hos Wayback Machine. Forsvaret.no
* *Statutter for de mest benyttede medaljer i Forsvaret Arkivert 26. november 2015 hos Wayback Machine.*, av 26. april 2012, Forsvaret

| * v
* d
* r
Norske dekorasjoner godkjent av Hans Majestet Kongen |
| --- |
| 
* Krigskorset
* Medaljen for borgerdåd
* Den Kongelige Norske St. Olavs Orden
* Den Kongelige Norske Fortjenstorden
* Haakon VIIs Frihetskors
* St. Olavsmedaljen med ekegren
* Medaljen for edel dåd i gull
* Kongens fortjenstmedalje i gull
* St. Olavsmedaljen
* Krigsmedaljen
* Kongens fortjenstmedalje
* Forsvarets medalje for edel dåd
* Haakon VIIs Frihetsmedalje
* Medaljen for edel dåd i sølv
* Medaljen for redningsdåd til sjøs
* Nansenmedaljen for fremragende forskning
* Politiets hederskors
* Sivilforsvarets hederskors
* Forsvarets hederskors
* Forsvarsmedaljen med laurbærgren
* Politimedaljen med laurbærgren
* Sivilforsvarsmedaljen med laurbærgren
* Deltagermedaljen
* Heimevernets fortjenstmedalje
* Luftforsvarets fortjenstmedalje
* Hærens fortjenstmedalje
* Sjøforsvarets fortjenstmedalje
* Etterretningstjenestens fortjenstmedalje
* Den norske Koreamedalje
* Maudheimmedaljen
* Antarktismedaljen
* H.M. Kongens erindringsmedalje i gull
* Kongehusets 100-årsmedalje
* Kong Haakon VIIs minnemedalje
* Kong Haakon VIIs jubileumsmedalje 1905–1930
* Kong Haakon VIIs jubileumsmedalje 1905–1955
* Haakon VIIs 70-årsmedalje
* Kong Haakon VIIs 100-årsmedalje
* Kong Olav Vs minnemedalje
* Kong Olav Vs jubileumsmedalje 1957–1982
* Kong Olav Vs 100-årsmedalje
* Kong Harald Vs jubileumsmedalje 1991–2016
* H.M. Kongens erindringsmedalje i sølv
* Forsvarsmedaljen
* Politimedaljen
* Sivilforsvarsmedaljen
* Forsvarets medalje for sårede i strid
* Forsvarets medalje for internasjonale operasjoner
* Politiets medalje for internasjonal tjeneste
* Sivilforsvarets medalje for internasjonal tjeneste
* Forsvarets innsatsmedalje
* Forsvarets operasjonsmedalje
* Forsvarets vernedyktighetsmedaljer

 |